สร้างความสมดุล
ทุกความสัมพันธ์พัฒนาไปตามจังหวะของมัน ไม่จำเป็นต้องรีบร้อนอยากเป็น "เนื้อคู่" หรือ "เพื่อนซี้ที่สุดในโลก" เพียงแค่คุณรู้สึกว่ามันใช่ จงมองเห็นคุณค่าของความสัมพันธ์และความตื่นเต้นกับการเจอคนใหม่ พอผ่านช่วงนี้แล้วก็จะไม่มีทางย้อนกลับมาอีก คุณอาจรู้สึกกระวนกระวายนิดหน่อยเพราะไม่รู้ว่าจะเกิดอะไรขึ้น แต่มันก็น่าตื่นเต้นอยู่นะ พยายามอดทนและใช้เวลายินดีกับความตื่นเต้นนี้ อย่าพยายามเร่งความสัมพันธ์ให้ไปถึงจุดที่ต้องการในขณะที่ยังไม่พร้อม จะหมดสนุกและเครียดกันเปล่าๆ เมื่อไปเที่ยวกับเพื่อนแล้วรู้สึกว่า เออ มันสนุกมากเลยนะ ก็อาจอยากไปอีกเร็วๆ นี้ แทนที่จะโทรชวนเพื่อนไปเที่ยวอีกทีพรุ่งนี้เลย ให้เว้นระยะสักสองสามวัน ให้โอกาสตนเองและเพื่อนนึกถึงเวลาดีๆ นี้บ้าง พอนัดกันอีกรอบก็จะอยากเจอหน้ากันแล้ว ทำให้ใช้เวลาร่วมกันได้เจ๋งขึ้นไปอีก สาเหตุที่บางคนตื่นเต้นมากเพราะเรามองคนอื่นดีเกินไปเมื่อเริ่มรู้จักกัน มันง่ายมากที่จะหลงอยู่ในจินตนาการถึงมิตรภาพหรือความสัมพันธ์อันงดงามเวลารู้สึกผูกพันกับใครสักคน แต่บางทีจินตนาการเหล่านั้นทำให้ตั้งความหวังไว้สูงและบางครั้งสิ่งที่หวังไว้น่ะ ก็ไม่เป็นความจริงเลย ตอนนี้คุณอาจอยากใช้เวลากับเพื่อนคนนั้น แต่รู้ไหมว่ากำลังจะทำให้ตนเองผิดหวัง  ตั้งเป้า เตือนตนเองไว้เลยว่าอีกฝ่ายก็เป็นคนเหมือนกัน หมายความว่าเขา ไม่สมบูรณ์แบบ คนเราก็ทำผิดพลาดบ้าง คุณต้องเรียนรู้ที่จะอยู่กับมันและให้อภัยไม่ใช่รู้สึกตกใจที่อีกคนไม่สมบูรณ์แบบ มองการปฏิสัมพันธ์เหมือนเล่นเทนนิสหรือวอลเลย์บอล เวลาเริ่มเล่นคุณส่งลูกบอลไปฝั่งตรงข้าม ระหว่างนี้ก็ต้องรอให้อีกฝ่ายตีกลับมา ไม่มีใครปาลูกบอลใส่คนอื่นรัวๆ เพื่อดูว่าเขาสนใจเล่นด้วยไหม หากคุณกำลังโหยหาคนอื่น คุณอาจรู้สึกกระวนกระวายรอให้เขาตอบกลับ เวลารู้สึกแบบนี้ให้หายใจเข้าลึกๆ  ไม่ต้องส่งข้อความไปอีกหากได้ติดต่อไปแล้วก่อนหน้านี้ (ไม่ว่าจะทางอีเมลหรือข้อความ) เมื่อไหร่ก็ตามที่จะส่งอะไรไปอีก ลองคิดให้ดีว่า:  เขาอาจจะยังไม่ได้รับข้อความ กำลังยุ่งมาก ตอบไม่ได้ตอนนี้ ถ้าคุณเชื่อใจเพื่อนก็ให้โอกาสเขาหรือเธอหน่อย คิดไปเลยว่ายุ่งอยู่ เขายังไม่อยากคุยกับคุณตอนนั้น ไม่ว่าจะสนิทแค่ไหน ถ้ารู้สึกอยากอยู่ด้วย ตลอดเวลา ก็เกินไปหน่อย ถึงเขาหรือเธอจะรักคุณแต่ก็คงไม่อยากอยู่กับคุณทั้งวันทั้งคืนแน่นอน ถ้าคิดว่าตีตัวออกห่างเขามันยากไป คุณก็กำลังเล่นกับระเบิดเวลาที่จะทำให้คุณบาดเจ็บ แม้มันจะดูยาก แต่พยายาม บังคับตนเอง ให้ถอยห่างและให้โอกาสเขาหายใจบ้าง ถอยห่างสักสองสามคืน ทำกิจกรรมอย่างอื่นที่ คุณ ชอบ อย่าโทรหรือส่งข้อความไป ความสัมพันธ์ของคุณจะพัฒนา สุภาษิตโบราณกล่าวว่า "ตัวไกล ใจคะนึง" เป็นเรื่องจริงนะ บางทีก็มีเหตุผลหลายอย่างที่ทำให้เขาเลิกใส่ใจ แต่ที่แน่ๆ การถล่มเขาด้วยการเรียกร้องความสนใจเพิ่มจะ ไม่มีวัน เปลี่ยนใจเขาหรอก ความอุตสาหะไม่ใช่คำตอบ การตีตัวออกห่างอาจเป็นวิธีที่เขาใช้เพื่อถอยโดยไม่ต้องเผชิญหน้าคุณ เชื่อว่าลึกๆ แล้วคุณคงรู้ว่าการไปแหย่เขาเพิ่มจะไม่เปลี่ยนความคิดเขา และถ้าเขาไม่มีมารยาทพอที่จะตอบ ก็อย่าเสียเวลาไปยุ่งด้วยเลย คุณสมควรได้รับสิ่งที่ดีกว่านั้น  คิดดูว่าเขาทำตัวเอาแน่เอานอนไม่ได้หรือเปล่า หลายคนไม่เก่งเรื่องกระชับมิตรภาพหรือความสัมพันธ์ บางทีก็ขี้เกียจไม่ก็ลืม ส่วนมากหากอีกฝ่ายไม่ค่อยโต้ตอบไม่ใช่เพราะว่าลืมตอบกลับหรืออะไร แต่เพราะเลือกจะไม่ทำเอง บางทีคนเราก็อยากได้เวลาไปทำอย่างอื่นสักพัก ไม่ได้หมายความว่าเขาอยากยุติความสัมพันธ์กับคุณ เรารู้ว่าการโดนเมินหรือเย็นชาใส่เป็นการโดนปฏิเสธ ใช่ มันคือการโดนปฏิเสธนั่นแหละ แล้วก็ทำให้คุณเจ็บมากด้วย แต่ถ้าเขาตัดสินใจแล้วว่าจะก้าวต่อไปโดยไม่มีคุณ คุณก็ไม่มีสิทธิ์บังคับให้เขากลับมา พยายามเดินตามทางของตนเองต่อไปให้ดีที่สุดและต่อต้านความรู้สึกอยากไปกดดันเขา การระเบิดอารมณ์หรือพยายามทำให้อีกฝ่ายรู้สึกแย่ทำให้เขาถอยห่างจากเรามากขึ้นอีก ถ้าเขาไม่ได้ปฏิเสธคุณตรงๆ แต่กลับทำตัวคลุมเครือเหมือนว่าอยากให้ไปต่อ ลองคิดดูว่าอยากจะรู้จักคนๆ นี้จริงหรือเปล่า แค่คุณอยากใช้เวลาร่วมกับเพื่อนหรือแฟนไม่ได้หมายความว่าคุณต้องเป็นคน "ยึดติด" เสมอไป ทุกความสัมพันธ์ต้องการเวลาและความพยายาม บ้าง เพื่อที่จะดำรงอยู่ หากคนๆ นั้นทำให้คุณรู้สึกว่า คุณเรียกร้องมากเกินไปแต่คุณรู้ตัวว่าไม่ได้ขออะไรมากมายเลย ปัญหาอาจอยู่ที่เขาก็ได้ไม่ใช่คุณ  ตัดสินใจว่าจะทุ่มเวลาและความสนใจมากแค่ไหนกับความสัมพันธ์และคุณคาดหวังจากอีกฝ่ายขนาดไหน หากคาดหวังอย่างพอเหมาะแต่ยังรู้สึกถูกทอดทิ้งหรือทำให้ผิดหวัง อาจถึงเวลาต้องหาเพื่อนหรือแฟนคนใหม่ที่เห็นคุณค่าและใส่ใจคุณ การสร้างความสมดุลในความสัมพันธ์ไม่ใช่เรื่องง่าย บางครั้งอาจรู้สึกว่าฝ่ายใดฝ่ายหนึ่งพยายามมากเกินไป การที่คนหนึ่งมีเวลายุ่งแต่อีกคนดูว่างโทรหาหรือส่งข้อความมากกว่าเป็นเรื่องปกติ อย่างไรก็ตามถ้าความสัมพันธ์ของคุณดำเนินไปเช่นนี้เสียส่วนใหญ่และคุณไม่คิดว่ามันจะเปลี่ยนได้ ก็ให้หยุดก่อนที่จะเสียความมั่นใจในตนเองไปหมด
เว้นระยะห่าง. หยุดมโน. เรียนรู้ quid pro quo (สุภาษิตภาษาละตินแปลว่า "หมูไปไก่มา"). อย่าทำตัวน่าอึดอัด. สังเกตสัญญาณว่าอีกฝ่ายหมดความสนใจ. เคารพความต้องการของอีกฝ่าย. ความต้องการของคุณได้รับการตอบรับไหม.
https://www.wikihow.com/Stop-Being-Needy
Finding Balance